দিশাহীন, অর্থহীন, ভিত্তিহীন বাজেট। মোদী সরকারের বাজেটের সমালোচনা করে বললেন বাংলার মুখ্যমন্ত্রী মমতা বন্দ্যোপাধ্যায়। আগে তিনি টুইট করেছিলেন, ‘বিতর্কিত বাজেট আরও বিতর্কিত।' বাজেট পেশের পর তাঁর তাৎক্ষণিক প্রতিক্রিয়া এই বাজেট দিশাহীন, অর্থহীন, ভিত্তিহীন। ফের টুইট করে তিনি জানান, শুধুমাত্র সংখ্যা ও শব্দের খেলা। নোটকাণ্ড সমাধানের কোনও উল্লেখ নেই বাজেটে। অবিলম্বে সমস্ত নিষেধাজ্ঞা প্রত্যাহার করা হোক। এই বাজেটের মাধ্যমে দেশবাসীকে বিপথে পরিচালনা করছে কেন্দ্র। ভবিষ্যতের কোনও দিক নির্দেশ নেই।